David Cecil, 6. marki av Exeter

David George Brownlow Cecil, 6. marki av Exeter (født 9. februar 1905 i Stamford, død 22. oktober 1981) var en britisk friidrettsutøver, OL-vinner og president i IAAF. Frem til farens død i 1956 bar han høflighetstittelen Lord Burghley og var også kjent som David Burghley.

Burghley, som studerte ved University of Cambridge, deltok første gang i OL i 1924 i Paris, der han ble slått ut i første runde på 110 meter hekk. Under OL 1928 i Amsterdam ble han slått ut i semifinalen på korthekken, men vant gull på 400 meter hekk. Under de første Samveldelekene i 1930 vant han tre gullmedaljer (110 meter hekk, 400 meter hekk og 4 x 400 m stafett).

I 1931 ble Burghley valgt som representant til Underhuset. Han ble innvilget tillatelse til å legge ned mandatet i en kort periode for å delta i OL 1932 i Los Angeles. Der ble han nummer fem på 110 meter hekk, og vant sølv på 4 x 400 m stafett med det britiske laget.

Burghley var kjent for sine utradisjonelle treningsmetoder. Han la blant annet fyrstikkesker oppå hekkene og sparket dem ned mens han løp, uten å berøre hekkene.

Etter at han la opp som idrettsutøver, var han i 40 år president i det britiske friidrettsforbundet, og i 30 år president i det internasjonale friidrettsforbundet (IAAF). I hele 48 år var han medlem av IOK. Han var også president i organisasjonskomiteen for OL 1948 i London.

 OL-medaljer 
 1928  Amsterdam - 16px|Gull Gull i friidrett, 400 meter hekk b Storbritannia
 1932  Los Angeles - 16px|Sølv Sølv i friidrett, 4 x 400 meter  Storbritannia

 Referanser 

 Eksterne lenker 




Forgjenger:William CecilMarki av Exeter1956–1981Etterfølger:William Cecil

Kategori:Britiske hekkeløpere
Kategori:Olympiske mestere for Storbritannia
Kategori:Deltakere for Storbritannia under Sommer-OL 1924
Kategori:Friidrettsutøvere under Sommer-OL 1924
Kategori:Medaljevinnere under Sommer-OL 1928
Kategori:Deltakere for Storbritannia under Sommer-OL 1928
Kategori:Friidrettsutøvere under Sommer-OL 1928
Kategori:Medaljevinnere under Sommer-OL 1932
Kategori:Deltakere for Storbritannia under Sommer-OL 1932
Kategori:Friidrettsutøvere under Sommer-OL 1932
Kategori:IOK-medlemmer
Kategori:Personer fra distriktet South Kesteven
Kategori:Fødsler i 1905
Kategori:Dødsfall i 1981